Komisijos reglamentas (EB) Nr. 1900/2002,
2002 m. spalio 24 d.
iš dalies keičiantis Reglamentą (EB) Nr. 1249/96 dėl (dėl grūdų sektoriaus importo muitų) Tarybos reglamento (EEB) Nr. 1766/92 taikymo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Komisijos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1666/2000 [2], ypač į jo 10 straipsnio 4 dalį,
kadangi:
(1) Pagal Reglamento (EB) Nr. 1249/96 [3] su paskutiniais pakeitimais, padarytais Reglamentu (EB) Nr. 597/2002 [4], 4 straipsnį, Komisija nustato tipinę miežių cif importo kainą pagal Mineapolio grūdų biržoje galiojančias JAV miežių Nr. 2 kainas biržose. Jei šios kainos biržose nėra tipinės, vietoj jų naudojamos Jungtinių Amerikos Valstijų FOB kainos biržose. Vasarą Komisija paprastai naudoja Daluto (Duluth) (Didieji ežerai) FOB miežių kainas biržose. Tačiau žiemą, kai užšąla Didieji ežerai, paprastai naudojamos kitos FOB kainos biržose (Meksikos įlankos arba Portlendo).
(2) Reglamento (EB) Nr. 1249/96 II priedo antroje išnašoje nurodyta, kad reikia atsižvelgti į sumą, atitinkančią frachto iš kainų biržose vietos į Meksikos įlanką, išlaidas. Kadangi buvo naudojamos FOB kainos Portlendo biržose, skaičiuojant tipinę miežių CIF importo kainą įsivėlė tam tikrų netikslumų. Kadangi miežių auginimo vietovės yra Jungtinių Amerikos Valstijų šiaurės centrinėse valstijose, dėl gabenimo atstumų ir atitinkamai frachto iš auginimo vietovių į eksporto uostus išlaidos yra panašios. Todėl reikia panaikinti reikalavimą atsižvelgti į frachto tarp pasirinkto FOB kainos uosto biržose ir Meksikos įlankos, išlaidas.
(3) Todėl reikia iš dalies pakeisti Komisijos reglamentą (EB) Nr. 1249/96.
(4) Javų vadybos komitetas per jo pirmininko nustatytą laikotarpį nepareiškė nuomonės,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1249/96 II priedo antra išnaša pakeičiama ir išdėstoma taip:
"Jeigu nėra kainos biržose, pagal kurią būtų galima apskaičiuoti tipinę cif importo kainą, naudojamos tipiškiausios FOB kainos biržose, viešai prieinamos Jungtinėse Amerikos Valstijose."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. spalio 24 d.